Vrou eis R15 000 ná sy kleuter ontvoer | Nuus24
Tiener-ontvoerder na plek van veiligheid geneem
Johannesburg – 'n Vrou is steeds op vrye voet met 'n tweejarige dogtertjie nadat SMS-boodskappe aan die kind se ouers gestuur is, het die polisie gesê.Asanda Twala is die afgelope twee weke vermis sedert 'n familievriend die kind na winkels naby die familie se huis in Jeppestown, Johannesburg, geneem het."Ons is steeds op soek na die vroulike verdagte wat laaste met die kind gesien is, " het ao. Richard Munyai gesê."Hul foto's is gesirkuleer en volgens inligting wat ons het, kruip sy moontlik êrens in die Vaal-gebied weg."Die familie het 'n paar dae ná Asanda se verdwyning SMS-boodskappe gekry, het Munyai gesê."Die familie het eers 'n oproep ontvang wat gesê het die verdagte is dood. Hulle het daarna 'n SMS-boodskap ontvang wat gesê het die familie word dopgehou en hulle moenie die polisie kontak nie, anders sal Asanda doodgemaak word.'n Week later is hulle vir R15 000 kontant gevra. Teen vroeg Maandagoggend het die familie geen verdere boodskappe ontvang nie, het Munyai gesê."Ons betree 'n derde week ná haar verdwyning."– Volg Nuus24 op Twitter - SAPA